ตลาดหุ้นเอเชียเขียวยกแผง! รับความหวังสหรัฐฯ-จีนบรรลุข้อตกลงการค้า
ตลาดหุ้นเอเชียเขียวยกแผง! รับความหวังสหรัฐฯ-จีนบรรลุข้อตกลงการค้า
ตลาดหุ้นเอเชียเขียวยกแผง! รับความหวังสหรัฐฯ-จีนบรรลุข้อตกลงการค้า
28 ต.ค. 2562

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ เนื่องจากนักลงทุนมีความหวังว่าการเจรจาการค้าระหว่างสหรัฐกับจีนจะคืบหน้าด้วยดี หลังจากกระทรวงพาณิชย์จีนออกแถลงการณ์เมื่อวันเสาร์ที่ผ่านมาว่า จีนและสหรัฐใกล้จะบรรลุข้อตกลงบางส่วน
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,854.44 จุด เพิ่มขึ้น 54.63 จุด, +0.24%
ดัชนี SSE Composite ตลาดหุ้นจีนเปิดวันนี้ที่ 2,958.69 จุด เพิ่มขึ้น 3.76 จุด, +0.13%
ดัชนี HSI ตลาดหุ้นฮ่องกงเปิดวันนี้ที่ 26,770.11 จุด เพิ่มขึ้น 102.72 จุด, +0.39%
ดัชนี TAIEX ตลาดหุ้นไต้หวันเปิดวันนี้ที่ 11,321.99 จุด เพิ่มขึ้น 25.87 จุด, +0.23%
ดัชนี KOSPI ตลาดหุ้นเกาหลีใต้เปิดวันนี้ที่ 2,096.67 จุด เพิ่มขึ้น 8.78 จุด, +0.42%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,935.01 จุด เพิ่มขึ้น 12.51 จุด, +0.16%
ตลาดหุ้นสิงคโปร์และตลาดหุ้นมาเลเซียปิดทำการวันนี้เนื่องในวันหยุดชดเชยเทศกาลดีปาวาลี
ด้านกระทรวงพาณิชย์จีนระบุในแถลงการณ์เมื่อวันเสาร์ที่ผ่านมาว่า นายหลิว เหอ รองนายกรัฐมนตรีจีนได้หารือทางโทรศัพท์กับนายโรเบิร์ต ไลท์ไฮเซอร์ ผู้แทนการค้า และนายสตีเวน มนูชิน รมว.คลังสหรัฐเมื่อคืนวันศุกร์ และทั้งสองประเทศยืนยันว่า การหารือทางเทคนิคเกี่ยวกับข้อตกลงการค้าบางส่วนได้เสร็จสมบูรณ์แล้ว
โดยทั้งสองฝ่ายยังได้ตกลงที่จะแก้ไขข้อกังวลหลักของกันและกันอย่างเหมาะสมด้วย
นอกจากนี้ แถลงการณ์ระบุว่า ทั้งสองฝ่ายยืนยันว่า สหรัฐจะนำเข้าสัตว์ปีกปรุงสุกและผลิตภัณฑ์ปลาดุกจีน ในขณะที่จีนจะยกเลิกการห้ามนำเข้าสัตว์ปีกของสหรัฐ
อีกทั้ง ทั้งสองประเทศยังได้เห็นพ้องกันเกี่ยวกับการประยุกต์ใช้ระบบข้อมูลสาธารณสุขสำหรับผลิตภัณฑ์เนื้อสัตว์